དུས་སྟོན་འདིར་རྒྱལ་ཁབ་སོ་སོའི་ཁྱད་ཆོས་ལྡན་པའི་ཅ་དངོས་དང་བཟའ་བཏུང་གི་རྣམ་པ་མངོན་ཞིང་།གཞས་དང་ཞབ་བྲོའི་སྒྱུ་རྩལ་གྱི་ཁྱད་ཆོས་ལས་མིག་གི་མཐོང་རྒྱ་དང་བསམ་བློའི་བློ་སྒོ་དལ་གྱིས་ཕྱེ་ཡོང་ལ།མི་རིགས་འདྲ་མིན་གྱི་འཕྱོར་གོས་གྱོན་ཞོར་འཚང་ཁ་ཆེ་བའི་ཁྲོམ་ཚོགས་སུ་འདུས་ཤིང་།ཁྲོམ་འགྲམ་གྱི་རྒྱུགས་ཆུ་ཆེན་པོ་དེའི་དལ་འགྲོས་ཀྱིས་རྨ་ཀློང་སྒེག་མོར་འགྲན་སློང་བ།རྒྱུགས་ཆུ་དང་མཉམ་དུ་འགྲོགས་པའི་རླུང་བསིལ་མོ་དེའི་རྟ་ཕོ་ཧ་ཅང་གིས་མགྱོགས་ནའང་།མི་ཚང་མས་སོ་སོའི་སྐྲ་ལོ་ཤད་དུ་འཇུག་ཅིང་།བསིལ་རླུང་གདོང་པར་ཕོག་པའི་ཚོར་བ་དེ་དགོད་སྒྲ་དང་ཀུ་རེ་ཡི་ཀློངས་སུ་སིམ་པར་གྱུར།